ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Studiului de Fezabilitate și a indicatorilor tehnico-economici pentru obiectivul de investiții „Construirea de locuințe nZEB plus pentru tineri la nivelul Municipiului Lugoj”**

Având în vedere referatul nr. 16/36062/(RI19)212 din 09.04.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 67 din 09.04.2024 privind aprobarea Studiului de Fezabilitate și a indicatorilor tehnico-economici pentru obiectivul de investiții „Construirea de locuințe nZEB plus pentru tineri la nivelul Municipiului Lugoj”;

Luând în considerare raportul de specialitate nr. 16/37724/(RU)37725 din 12.04.2024 întocmit de Biroul finanțări și implementare proiecte;

Luând în considerare avizul nr. 40 din 24.04.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Având în vedere Proiectul nr. 16/70174 întocmit de M.B.I. SELF PROJECT S.R.L., înregistrat în evidențele instituției noastre sub nr. 16/36405/(RI17)75 din 09.04.2024;

Ținand cont de Hotărârea Consiliului Local al Municipiului Lugoj nr. 210 din 07.12.2022 privind aprobarea proiectului „Construirea de locuințe nZEB plus pentru tineri la nivelul Municipiului Lugoj”, cu modificările ulterioare;

Luând în considerare prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. e) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se aprobă Studiul de fezabilitate„Construirea de locuințe nZEB plus pentru tineri la nivelul Municipiului Lugoj”, conform Proiectului nr. 16/70174, documentație întocmită de M.B.I. SELF PROJECT S.R.L., conform anexei nr. 1 care face parte integrantă din prezenta hotărâre.

**Art.2.** - Se aprobă indicatorii tehnico-economici şi descrierea sumară a investiţiei pentru obiectivul de investiții „Construirea de locuințe nZEB plus pentru tineri la nivelul Municipiului Lugoj”, conform anexelor nr. 2 și nr. 3 care fac parte integrantă din prezenta hotărâre.

**Art.3.** - Prin intrarea în vigoare a prezentei hotărâri orice dispoziții contrare își încetează aplicabilitatea.

**Art.4.** - Îndeplinirea prevederilor prezentei hotărâri se încredinţează Biroului finanțări și implementare proiecte.

**Art.5.** - Prezenta hotărâre se comunică:

- Instituţiei Prefectului, judeţul Timiş;

- Primarului interimar al municipiului Lugoj;

- Direcţiei administraţie publică locală;

- Direcției buget-cheltuieli;

- Biroului finanțări și implementare proiecte;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 65 din 29.04.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 13 |
| 3. | Număr voturi pentru | 13 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |